**מהיר ועצבני 7** (באנגלית: **Furious 7**; בעבר היה ידוע בתור **Fast & Furious 7**) הוא סרט פעולה שובר קופות אמריקאי משנת 2015 והשביעי בסדרת "מהיר ועצבני". הסרט נכתב על ידי כריס מורגן ומבוים על ידי ג'יימס ואן ומככבים בו וין דיזל, פול ווקר, דוויין ג'ונסון, מישל רודריגז, ג'ורדנה ברוסטר וג'ייסון סטיית'האם לצד אנסמבל שחקנים. הסרט יצא לאקרנים ברחבי ארצות הברית ב-3 באפריל 2015 וברחבי ישראל הסרט יצא לאקרנים ב-2 באפריל 2015, יום לפני יציאת הסרט בארצות הברית ב-IMAX ו-4DX (ארבעה-ממדים).

הפקת הסרט החלה כבר באפריל 2013, במקביל להשלמת הצילומים על מהיר ועצבני 6 וזהו הסרט הראשון בסדרה שמתרחש לאחר אירועי מהיר ועצבני 3: טוקיו דריפט, כאשר עלילות שלושת הסרטים הקודמים בסדרה התרחשו בין מהיר ועצבני 2 למהיר ועצבני 3.

זהו סרטו האחרון של השחקן פול ווקר, זאת לאחר מותו הטראגי בתאונת דרכים ב-30 בנובמבר 2013. הסרט כולו הוקדש לזכרו של פול ווקר והאולפנים השתמשו בטכנולוגיית CGI כדי להשאיר את דמותו של בראיין אוקונור בחיים, עקב מותו.

הסרט, כמו קודמו יצא לאקרנים גם בפורמט IMAX והפך לשובר קופות כאשר הצליח להכניס לקופות כ-1.516 מיליארד דולר. הוא הסרט הרווחי ביותר בסדרת מהיר ועצבני, השלישי מבין הסרטים הרווחים ביותר של שנת 2015, וכן במקום העשירי ברשימת שוברי הקופות של כל הזמנים.

עלילת הסרט
----------

לאחר שהביסו את אוון שואו וצוותו, דומיניק טורטו ובראיין אוקונר ושאר הצוות חוזרים לארצות הברית כדי לנהל שוב חיים נורמליים. דום מנסה לסייע ללטי להשיב ולשחזר את זכרונה לאחר שהוא נוסע יחד עמה אל המדבר למרוצי המכוניות שאותם הם המציאו, "מלחמות המרוצים", שם לטי מתחרה ומנצחת, אולם חוטפת פלאשבקים מאז התאונה ובורחת מהמקום, בעוד בראיין מתחיל להתרגל לחייו כאב טרי.

בינתיים, אחיו הבכור של אוון, דקארד שואו פורץ אל בית החולים בו שוכב אוון המשותק ונשבע לנקום נגד דום וצוותו, הוא פורץ אל משרדו של הסוכן לוק הובס בשירות הביטחון הדיפלומטי כדי לגבש דיוקן של אנשי צוות של דום ודום עצמו.

לאחר שנחשפת זהותו של דקארד הוא נאבק בהובס ונמלט כשהוא מותיר מאחוריו פצצה מתקתקת שמאלצת את הובס ושותפתו אלנה ניבס לקפוץ מהבניין אל גג רכב חונה. דום לומד מאחותו מיה שהיא בהיריון שוב ומשכנע אותה לספר לבראיין על כך אך היא מהססת וחוששת שזה יגרום לבראיין להתאכזב ממנה. פצצה שנשלחה לביתו של דום מטוקיו מתפוצצת לפתע והורסת את ביתו של דום לאחר שדקארד מתקשר לדום ואומר לו שהוא עוד יכיר אותו, במקביל למותו של האן בטוקיו.

דום מבקר מאוחר יותר את הובס הפצוע השוכב בבית החולים ומבין שדקארד שואו הוא מתנקש סורר, יוצא סיירת של הכוחות המיוחדים הבריטיים, שמחפש נקמה. הובס מזהיר את דום להתרחק מדקארד רשמית אך מציין באופן לא רשמי שדום מוכרח לעשות מה שהוא מרגיש לנכון לעשות על מנת להגן על אלה שהוא אוהב ושלא יחטיא.

דום יוצא לטוקיו כדי לדרוש את גופתו של האן, שם הוא פוגש את שון בוזוול מהסרט השלישי, אחד מחבריו של האן ותלמידיו, שמעניק לו חפצים אישיים שנמצאו על גופתו של האן, ביניהם שרשרת שדום ניסה למצוא עבור לטי ותמונת אהובתו של האן, ג'יזל ישר שנהרגה בסרט הקודם (היא מופיעה גם ב-DVD בסצנה שנמחקה).

בהלווייתו של האן בלוס אנג'לס, כשחברי הצוות טז' פארקר ורומן פירס נשבעים שהם לא רוצים לבקר בהלוויות נוספות, בריאן מציין שעדיין יש עוד הלוויה אחת חשובה - זו של שואו. לפתע, דום מבחין ברכב שצופה בהם ובמושב הנהג יושב דקארד שואו. דום רודף אחרי הרכב ולאחר מרדף מתכונן להיאבק בדקארד, אך זה נמלט עם הופעת צוות מיוחד בראשותו של פרנק פטי מסוכנות הביון שמגיע למקום בו דום נפגש לראשונה עם דקארד. פטי מסביר לדום שהוא יסייע לו לעצור את דקארד בתנאי שהוא יעזור לו לעצור שכיר חרב בשם מוזה ג'קאנדה מלהניח ידיו על תוכנת מחשב בשם 'עין האלוהים' שמסוגלת לפרוץ לכל התקן דיגיטלי שקיים וכך לעקוב אחר כל אדם בזמן קצר. דום וצוותו מתבקשים להציל מאנשיו של ג'קאנדה האקר מסתורי בשם ראמזי, שפיתח את התוכנה.

בשובו מההלוויה דום מגייס את בראיין, לטי רומן וטז' כשבראיין מבטיח למיה שאחרי שואו הוא יקדיש את חייו לגידול בנם במשרה מלאה. כדי לחלץ את ראמזי הצוות צונח מהאוויר עם רכביהם באזור הרי הקווקז כדי לעצור את הצוות של ג'קאנדה ונקלעים למאבק מול אנשיו של ג'אקנדה ועוזרו קיאט שנמצאים באוטובוס חמוש ומשוריין. מאוחר יותר, שואו מגיע גם הוא למקום ברכב משוריין ומנסה לחסל את ראמזי ודום. לאחר שדום התעמת עם ג'אקנדה, שואו שהתכונן לחסל את דום, מבחין בג'אקנדה ומחליט לשתף עמו פעולה. לאחר שהם מחלצים את ראמזי, (שמתברר שזאת אישה) מגלה להם ראמזי כי נתנה את תוכנת המחשב למכר שלה באבו דאבי.

הצוות יוצא לאבו דאבי כשמגלים שמיליארדר רכש שבב שבתוכו התוכנה בשביל מכונית העל שלו. הצוות פורץ אל הכספת שבה המכונית באמצע מסיבה ומצליח לגנוב את המכונית. אך הצוות מתעמת במקביל עם שואו שרודף אותם. דום ובראיין נמלטים מהפנטאוז עם המכונית דרך החלון אל מגדל סמוך ומחלצים את השבב. הצוות מצליח לעקוב אחר דקארד שואו ולמצוא אותו ממתין במפעל נטוש. דום, בראיין ופטי עם צוות הכוחות המיוחדים שלו מנסים לעצור את שואו, אך הם נכנסים למארב של ג'קאנדה וצוותו, שחבר לשואו.

אנשיו של פטי נהרגים בעוד פרנק פטי עצמו נפצע בידי יד-ימינו של ג'אקנדה, קיאט, אך מצליח להימלט יחד עם דום טורטו ובראיין אוקונר. בעוד ג'קאנדה נוטל בחזרה את תוכנת 'עין האלוהים' מאנשיו של פטי ונמלט. בדרכם מחוץ למדינה, פטי מתריע את דום ובראיין שג'קאנדה עשוי לעשות שימוש בתוכנה כדי לרדוף את ראמזי שרק היא יכולה לנטרל אותם ולפרוץ לתוכנה. השניים ממשיכים הלאה כשהם מותירים את פטי מאחור כדי להתפנות משם במסוק.

כשהם נותרים ללא ברירה ממשית, הצוות יחד עם ראמזי מחליט לשוב ללוס אנג'לס, שאת רחובות העיר הם מכירים טוב, כדי להיאבק בשואו, ג'קאנדה ואנשיו. דום מתכנן להתעמת פנים אל פנים מול דקארד שואו, בעוד בראיין ושאר הצוות מנסים להשיג מחדש את התוכנה מידי ג'קאנדה ואנשיו. באותו הזמן, מיה מגלה לבראיין שהיא בהיריון עם בתם.

כשג'קאנדה רודף את בראיין ושאר הצוות עם מסוק תקיפה חמוש תוך שימוש בתוכנה כדי ללכוד את ראמזי, ג'קאנדה שולח מזל"ט חמוש כדי להרוג את טז' ורומאן שהחזיקו בראמזי במכוניתם, לאחר מכן לטי מחזיקה בראמזי ונקלעת למרדף עם המזל"ט. אנשי ג'קאנדה מגלים שראמזי מנסה לפרוץ להם לעין של אלוהים הם מפציצים את מגדל התקשורת וכך מונעים את הפריצה. בראיין ממהר למגדל התקשורת על מנת לעזור לראמזי להמשיך את הפריצה לתוכנה כדי לנטרלה. בינתיים, הובס שרואה את הצוות בשעת צרה ורואה כי מגדל התקשורת מושמד, הוא מתפרץ בבית החולים בו הוא מאושפז, לוקח רכב חירום ונוהג במהירות ומתרסק הישר על המזל"ט ומשמיד אותו שנייה לפני שזה פוגע בראמזי ולטי ולאחר מכן מתעמת נגד המסוק של ג'אקאנדה באמצעות מכונת הירי של המזל"ט.

כשבראיין מצליח להגדיר מחדש את התוכנה והורג את קיאט, ראמזי מצליחה להשתלט מחדש על התוכנה ומכבה אותה. בינתיים דום ושואו נאבקים זה בזה במוסך חנייה לפני שג'קאנדה מגיע עם המסוק שלו ותוקף את שניהם כשחלק ממבנה החנייה קורס על דקארד שואו ובזה דום מצליח להביס את שואו. בשלב זה, דום נאבק בג'קאנדה ולבסוף מרסק את רכבו אל תוך המסוק של ג'קאנדה כשהוא עצמו נפצע לאחר שהמכונית מתרסקת, אם כי מחמיץ ולא פוגע בשק רימוני היד של שואו שבמסוק. אז הובס יורה אל שק רימוני היד ובכך משמיד את המסוק על יושבו והורג את ג'קאנדה.

אחרי הקרב והבסתם של שואו וג'קאנדה, המסוק של ג'קאנדה מתרסק היישר על מוסך החניה ועל דום ששכב מתחת להריסות מוסך החניה מחוסר הכרה. הצוות מחלץ את דום מן ההריסות, כשדום עדיין שוכב חסר הכרה, הצוות חושש שהוא מת בעוד בראיין מנסה להחיות בחזרה את דום, לטי מתייפחת מעל גופו ומתברר שזכרונה שב אליה כשהיא נזכרת שהיא ודום נישאו בחשאי ברפובליקה הדומיניקנית. דום מתעורר ואומר כי הגיע הזמן שהיא תיזכר.

דקארד שואו המובס נלקח על ידי הובס למעצר במתקן כליאה חשאי של סוכנות הביון המרכזית עם אבטחה כבדה ומרבית. בינתיים, בחוף הים, בריאן ומיה משחקים עם בנם כשדום, טז', לטי ורומן צופים בהם מאמצים לחיקם את שמחתם בידיעה כי מוטב לבראיין לפרוש ולחיות הרחק מכל האקשן עם משפחתו.

דום נכנס לרכבו ועוזב בשקט אך בריאן עוצר אותו בצומת, נוהג ברכבו. דום נזכר בזמנים שהם חלקו יחד מאז הכירו והשניים נפרדים ונוסעים כל אחד לדרכו.

שחקנים ודמויות
--------------

| שם השחקן | שם הדמות | הערה |
| --- | --- | --- |
| וין דיזל | דומיניק "דום" טורטו |  |
| פול ווקר
/ קודי ווקר | בראיין אוקונור | השחקן פול ווקר נהרג בתאונת דרכים לפני סיום הצילומים,
האולפנים השתמשו בטכנולוגיית CGI כדי להשאיר את דמותו של בראיין אוקונור בחיים. ואת הדמות עשה קודי ווקר אחיו של פול. |
| דוויין ג'ונסון | לוק הובס |  |
| ג'ורדנה ברוסטר | מיה אוקונור |  |
| טייריס גיבסון | רומן פירס |  |
| לודאקריס | טג' פארקר |  |
| לוקאס בלק | שון בוזוול | חברו של האן מהסרט השלישי |
| קורט ראסל | פרנק פטי | סוכן פדרלי אשר סייע לדום במרדף ללכידתו של שואו |
| מישל רודריגז | לטי אורטיז |  |
| ג'ייסון סטיית'האם | דקארד שואו, הנבל הראשי של הסרט | אחיו של אוון שואו |
| טוני ג'ה | קיאט | יד ימינו ועוזרו הראשי של ג'אקאנדה אשר מיומן באומניות הלחימה, והוא זריז במיוחד
קייט הוא הנבל השלישי של הסרט |
| אלזה פטאקי | אלנה ניבס | שותפתו של הובס |
| נטלי עמנואל | ראמזי |  |
| דג'ימון הונסו | מוזה ג'אקאנדה | טרוריסט סומלי אכזר ומנהיג צבא שלם של שכירי חרב חמושים פרטיים משלו והנבל המשני של הסרט |
| רונדה ראוזי | קארה | שומרת ראשו הבכירה של הנסיך המיליארדר באבו דאבי |
| גל גדות | ג'יזל ישר | מופיעה על תמונה בלבד. ב-DVD מופיעה בסצנה שנמחקה |

הפקה
----

### פיתוח

באפריל 2013, ג'סטין לין, במאי כמה מסרטי הסדרה, הכריז כי לא יביים את מהיר ועצבני 7, מאחר שאולפני ההפקה דרשו להוציא את הסרט לאקרנים בקיץ 2014, בלו"ז שמתנגש עם פרויקטים אחרים של הבמאי.
באפריל 2013 נשכר ג'יימס ואן, במאי סרטי אימה לרוב, לביים את הסרט כשמרבית צוות השחקנים מאשר את השתתפותו בסרט.

### צילומים

הצילומים החלו בתחילת ספטמבר 2013 באטלנטה, ג'ורג'יה ובאבו דאבי ודובאי ובקולורדו, ארצות הברית.

בנובמבר 2013, השחקן פול ווקר נהרג בתאונת דרכים. יום למחרת אולפני יוניברסל הכריזו על דחיית ההפקה. בדצמבר 2013 האולפנים הכריזו על הקפאת ההפקה והבמאי אישר כי הפקת הסרט לא בוטלה וכי האולפנים דנים בשינוי עלילת הסרט עקב מות השחקן. באותו חודש, השחקן וין דיזל הודיע כי הסרט ייצא לאקרנים ב-10 באפריל 2015. לבסוף דווח כי הסרט ייצא ב-3 באפריל 2015.

בפברואר 2014 דווח שהצילומים חודשו ובאפריל נערכו צילומים באטלנטה שנמשכו שמונה שבועות. הצילומים הושלמו לבסוף ביולי 2014.

### שיווק

הטריילר הרשמי לסרט יצא ב-1 בנובמבר 2014 בעוד כרזת הסרט והשם הרשמי Furious 7 נחשפו ב-26 באוקטובר 2014.

### פיתוח דמותו של בריאן אוקונר

בינואר 2014 דווח שדמותו של פול ווקר, תפרוש מפעילות ולא תיהרג. לצורך כך צולמו סצנות חדשות בהשתתפות ארבעה כפילי גוף ותוך שימוש בטכנולוגיית CGI על מנת לדאוג לכך שדמותו של פול ווקר המנוח תוכל להשלים את צילומי הסרט. באפריל 2014 דווח שאחיו של השחקן, קיילב וקודי נטלו חלק בכמה סצנות בסרט לצורך כך.

מוזיקה
------

בריאן טיילר, שהלחין את הפסקול ל"מהיר ועצבני 3", "מהיר ועצבני 4" ו"מהיר ועצבני 5", נשכר להלחין גם את המוזיקה והפסקול לסרט השביעי בסדרה.

אלבום הפסקול המקורי של הסרט כולל שירים של מגוון אמנים כגון:צ'ארלי פות', ויז קאליפה, די ג'יי סנייק ואיגי אזליה. שירם של פות' וקאליפה, "See You Again", שהפך לסרטון הנצפה ביותר ביוטיוב.

קישורים חיצוניים
----------------

ויקישיתוף מדיה וקבצים בנושא **מהיר ועצבני 7** בוויקישיתוף
* אתר האינטרנט הרשמי של מהיר ועצבני 7
* מהיר ועצבני 7, ברשת החברתית פייסבוק

* מהיר ועצבני 7, ברשת החברתית אקס (טוויטר)

* "מהיר ועצבני 7", במסד הנתונים הקולנועיים IMDb (באנגלית)

* "מהיר ועצבני 7", באתר נטפליקס

* "מהיר ועצבני 7", באתר AllMovie (באנגלית)

* "מהיר ועצבני 7", באתר Rotten Tomatoes (באנגלית)

* "מהיר ועצבני 7", באתר Box Office Mojo (באנגלית)

* "מהיר ועצבני 7", באתר Metacritic (באנגלית)

* "מהיר ועצבני 7", באתר אידיבי

* "מהיר ועצבני 7", תסריט הסרט באתר Scripts.com (באנגלית)

* "מהיר ועצבני 7", במסד הנתונים הקולנועיים KinoPoisk (ברוסית)
* מהיר ועצבני, באינסטגרםאבנר שביט‏, יושבים שבעה: "מהיר ועצבני 7" מציג פרידה מכובדת מפול ווקר, באתר וואלה!‏, 5 באפריל 2015

הערות שוליים
------------

1. ↑  מהיר ועצבני 7 הטריילר הרשמי ביוטיוב

| **מהיר ועצבני** |
| --- |
| סרטים | מהיר ועצבני (2001) • מהיר ועצבני 2 (2003) • מהיר ועצבני 3 (2006) • מהיר ועצבני 4 (2009) • מהיר ועצבני 5 (2011) • מהיר ועצבני 6 (2013) • מהיר ועצבני 7 (2015) • מהיר ועצבני 8 (2017) • מהיר ועצבני 9 (2021) • מהיר ועצבני 10 (2023) |
| סרטים קצרים | מבוא טעון-טורבו (2003) • לוס בנדולרוס (2009) |
| ספין אוף | מהיר ועצבני: הובס ושואו (2019) • מהיר ועצבני: מרגלים על הכביש (2019–) |
| דמויות ושחקנים ראשיים | דומיניק "דום" טורטו (וין דיזל) • בריאן אוקונר (פול ווקר) • לטי אורטיז (מישל רודריגז) • מיה טורטו (ג'ורדנה ברוסטר) • לוק הובס (דוויין ג'ונסון) • רומן פירס (טייריס גיבסון) • טג' פארקר (לודאקריס) • טגו ליאו (טגו קלדרון) • ריקו סאנטוס (דון עומר) • ראמזי (נטלי עמנואל) • אלנה ניבס (אלסה פאטקי) • אוון שואו (לוק אוונס) • דקארד שואו (ג'ייסון סטיית'האם) |
| דמויות ושחקנים משניים | האן (סונג קאנג) • ג'יזל (גל גדות) • וינס (מאט שולץ) • שון בוזוול (לוקאס בלאק) • פרנק פטי (קורט ראסל) |
| במאים | רוב כהן (1) • ג'ון סינגלטון (2) • ג'סטין לין (3–6, 9) • ג'יימס ואן (7) • פ. גארי גריי (8) • דייוויד ליטץ' (הובס ושואו) • מיכה גונל, ברט האלנד (מרגלים על הכביש) • לואי לטריה (10) |

| ג'יימס ואן |
| --- |
| סרטים שביים | "המסור 0.5" • "המסור" • "דממת המוות" • "הרוע שבפנים" • "לזמן את הרוע" • "הרוע שבפנים 2" • "מהיר ועצבני 7" • "לזמן את הרוע 2" • "אקוומן" • "ממאיר" • "אקוומן 2: הממלכה האבודה" |
| סרטים שהפיק | "אנאבל" • "השד" • "הרוע שבפנים 3" • "כיבוי אורות" • "אנאבל: הבריאה" • "הרוע שבפנים: המפתח האחרון" • "הנזירה" • "קללת לה יורונה" • "אנאבל חוזרת הביתה" • "לזמן את הרוע 3: בשליחות השטן" |
| סרטים שהסריט | "המסור 3" • "הנזירה" • "אנאבל חוזרת הביתה" • "לזמן את הרוע 3: בשליחות השטן" |
| קומיקסים שכתב | "הגבר הממאיר" |
| ערכים קשורים | אטומיק מונסטר |

| פרס בחירת הקהל לסרט השנה |
| --- |
| 

|  |
| --- |
| טיטניק (1999) ‏•‏‏ החוש השישי (2000) ‏•‏‏ גרין מייל (2001) ‏•‏‏ שרק (2002) ‏•‏‏ שר הטבעות: אחוות הטבעת/ספיידרמן (2003) ‏•‏‏ שודדי הקאריביים: קללת הפנינה השחורה (2004) ‏•‏‏ פרנהייט 9/11 (2005) ‏•‏‏ מלחמת הכוכבים - פרק 3: נקמת הסית' (2006) ‏•‏‏ שודדי הקאריביים: תיבה של איש מת (2007) ‏•‏‏ שודדי הקאריביים: סוף העולם (2008) ‏•‏‏ האביר האפל (2009) ‏•‏‏ דמדומים (2010) ‏•‏‏ דמדומים 3: ליקוי חמה (2011) ‏•‏‏ הארי פוטר ואוצרות המוות - חלק 2 (2012) ‏•‏‏ משחקי הרעב (2013) ‏•‏‏ איירון מן 3 (2014) ‏•‏‏ מליפיסנט (2015) ‏•‏‏ מהיר ועצבני 7 (2016) ‏•‏‏ מוצאים את דורי (2017) ‏•‏‏ הנוקמים: מלחמת האינסוף (2018) ‏•‏‏ הנוקמים: סוף המשחק (2019) ‏•‏‏ בחורים רעים לתמיד (2020) ‏•‏‏ האלמנה השחורה (2021) ‏•‏‏ דוקטור סטריינג' בממדי הטירוף (2022) |

 |

| פרס בחירת הנוער לבחירת סרט – אקשן |
| --- |
| 

|  |
| --- |
| מטריקס Reloaded ‏(2003) ‏•‏‏ הארי פוטר והאסיר מאזקבאן (2004) ‏•‏‏ מלחמת הכוכבים - פרק 3: נקמת הסית' (2005) ‏•‏‏ שודדי הקאריביים: תיבה של איש מת (2006) ‏•‏‏ שודדי הקאריביים: סוף העולם (2007) ‏•‏‏ סיפורי נרניה: הנסיך כספיאן (2008) ‏•‏‏ אקס-מן המקור: וולברין (2009) ‏•‏‏ שרלוק הולמס (2010) ‏•‏‏ מהיר ועצבני 5 (2011) ‏•‏‏ חטיפה (2012) ‏•‏‏ איירון מן 3 (2013) ‏•‏‏ מפוצלים (2014) ‏•‏‏ מהיר ועצבני 7 (2015) ‏•‏‏ דדפול (2016) ‏•‏‏ וונדר וומן (2017) ‏•‏‏ הנוקמים: מלחמת האינסוף (2018) ‏•‏‏ הנוקמים: סוף המשחק (2019) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5550989
* LCCN: no2015066604
* VIAF: 315997398
* WorldCat (עם VIAF): 315997398

 |